Source: http://infoploiesticity.blogspot.com/2016/08/csm-ploiesti-are-variante-pentru-ca.html
Timestamp: 2018-07-16 20:17:24+00:00

Document:
.: CSM Ploieşti are variante pentru ca Petrolul 52 Ploiesti să joace pe „Ilie Oană”
CSM Ploieşti are variante pentru ca Petrolul 52 Ploiesti să joace pe „Ilie Oană”
CSM Ploieşti vine în întâmpinarea dorinţei celor de la AS Petrolul ’52 Ploieşti de a juca pe Stadionul „Ilie Oană” în sezonul de Liga A Prahova care stă să înceapă peste nici două săptămâni, şi va propune Consiliului Local Ploieşti două variante de tarife de închiriere.
„Ne-am gândit să facem un proiect de hotărâre ce va viza un parteneriat între CSM Ploieşti şi AS Petrolul ’52 prin care noi să le punem la dispoziţie stadionul în schimbul unui procent, care va fi stabilit de aleşii locali, din vânzarea de bilete, abonamente şi închiriere de loje. Totodată, vom propune şi o variantă cu tarife pentru închirierea stadionului. Vom face tot ce ţine de noi pentru a sprijini echipa oraşului, dar totul va depinde de decizia Consiliului Local Ploieşti”, spune directorul CSM Ploieşti, Cezar Stoichiciu.
Cele două propuneri vor fi finalizate în cursul zilei de astăzi, după care vor fi trimise către Primărie pentru a fi supuse votului în proxima şedinţă de Consiliu Local.
Publicat de Prahova zi de zi la 02:16:00
Etichete: CSM, CSM Ploiesti, FC PETROLUL, petrolul

References: CSM 

CSM 

CSM 
 CSM 
 CSM 
 CSM